《同陆太祝鸿渐崔法曹载华见萧侍御留后…喜而有作三首》
唐代·权德舆

专城书素至留台，忽报张纲揽辔回。

共看昨日蝇飞处，并是今朝鹊喜来。

鹤发州民拥使车，人人自说受恩初。

如今天下无冤气，乞为邦君雪谤书。

众人哺啜喜君醒，渭水由来不杂泾。

遮莫雪霜撩乱下，松枝竹叶自青青。

作者简介：权德舆（759年－818年）， 字载之。天水略阳（今甘肃秦安东北）人，后徙居润州丹徒（今江苏镇江）。唐朝文学家、宰相，起居舍人权皋之子。权德舆掌诰九年，三知贡举，位历卿相，在贞元、元和年间名重一时。